open-index/open-wikipedia-markdown huggingface dataset:
Tomarus

* Se systematisk inndeling

***Tomarus*** er en slekt av biller som hører til familien skarabider (Scarabaeidae). Denne gruppen blir regnet til underfamilien hornbiller (Dynastinae) men ligner ikke så påfallende på de mer velkjente, store artene i underfamilien.

## Utseende
Middelsstore, avlange, mørke, noe blanke biller. Oversiden er kraftig punktert. Clypeus ("overleppen") har to små tenner. Beina er ganske korte og kraftige.

## Levevis
Larvene lever i jorda, for det meste av råtnende plantemateriale, men de kan også ete røttene på ulike planter.

## Utbredelse
Slekten er utbredt i Amerika, fra nordlig-sentrale deler av USA i nord til Argentina i sør.

## Systematisk inndeling

Slekten har ofte vært kalt *Ligyrus*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *Tomarus* Erichson, 1847
******** *[[Tomarus adoceteus]]* (Ratcliffe & Cave, 2010)
******** *[[Tomarus bidentatus]]* Fairmaire, 1892
******** *[[Tomarus bituberculatus]]* (Palisot de Beauvois, 1805)
******** *[[Tomarus burmeisteri]]* Steinheil, 1872
******** *[[Tomarus cicatricosus]]* Prell, 1937
******** *[[Tomarus cuniculus]]* (Fabricius, 1801)
******** *[[Tomarus discrepans]]* Escalona & Joly, 2006
******** *[[Tomarus ebenus]]* (DeGeer, 1774)
******** *[[Tomarus fossor]]* (Latreille, 1833)
******** *[[Tomarus gianucai]]* Dechambre & Lumarre, 1985
******** *[[Tomarus gibbosus]]* (DeGeer, 1774)
******** *[[Tomarus gyas]]* (Erichson, 1848)
******** *[[Tomarus laevicollis]]* Bates, 1888
******** *[[Tomarus maimon]]* (Erichson, 1848)
******** *[[Tomarus maracaiboensis]]* López-García & Deloya, 2019
******** *[[Tomarus maternus]]* Prell, 1937
******** *[[Tomarus nasutus]]* (Burmeister, 1847)
******** *[[Tomarus neglectus]]* (LeConte, 1847)
******** *[[Tomarus peruanus]]* Endrödi, 1970
******** *[[Tomarus pullus]]* Prell, 1937
******** *[[Tomarus pumilus]]* Prell, 1937
******** *[[Tomarus relictus]]* (Say, 1825)
******** *[[Tomarus roigjunenti]]* Neita-Moreno & Ratcliffe, 2017
******** *[[Tomarus rosettae]]* Endrödi, 1968
******** *[[Tomarus rubripes]]* (Boheman, 1858)
******** *[[Tomarus sallaei]]* Bates, 1888
******** *[[Tomarus selanderi]]* (Cartwright, 1959)
******** *[[Tomarus similis]]* Endrödi, 1968
******** *[[Tomarus spinipenis]]* Neita-Moreno & Ratcliffe, 2017
******** *[[Tomarus subtropicus]]* Blatchley, 1922
******** *[[Tomarus villosus]]* (Burmeister, 1847)

## Kilder
* Dynastidae du monde- sjekkliste over artene 
* Generic Guide to New World Scarab Beetles - *Tomarus* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Pentodontini/Tomarus/Tomarus.html

## Eksterne lenker
* 
*
Steve Bullock

**Steve Bullock** (født 11. april 1966 i Missoula, Montana) er en amerikansk politiker for Det demokratiske parti. Han har siden 2013 vært guvernør i Montana.

14. mai 2019 kunngjorde Bullock at han stilte til primærvalgene før presidentvalget i USA 2020. Han trakk seg fra valgkampen 2. desember samme år.

## Referanser


## Eksterne lenker
*
Lednice–Valtice kulturlandskap

**Lednice-Valtice kulturlandskap** i Morava i Tsjekkia ble av hertugene av Liechtenstein utviklet til kulturlandskap i perioden fra 1600- til 1900-tallet. Landskapet kombinerte barokkarkitektur og klassisistisk og nygotisk stil i Lednice- og Valticeslottene, med engelsk landskapsarkitektur i parkene omkring. Kulturlandskapet omfatter 200 km² og det er dermed ett av de største menneskeformete landskaper i Europa. Kulturlandskapet ble oppført på UNESCOs verdensarvliste i 1993.

Liechtensteinfamilien kom til Lednice midt på 1200-tallet og ervervet mot slutten av 1300-tallet også den nærliggende landsbyen Valtice. Da Karel I av Liechtenstein mottok fyrstetittelen tidlig på 1600-tallet, gjorde han Valtice til sin hovedresidens og Lednice til sitt sommerkvarter. De to landsbyene ble siden sammenslått med nabobyen Břeclav for å forme en organisk landskapsmessig enhet og for å tjene familiens behov for rekreasjon og som et symbol på deres makt og innflytelse. Den storslåtte omformingen av natur til kulturlandskap begynte på 1600-tallet ved at det ble laget avenyer mellom Valtice og andre deler av eiendommen. Arbeidet fortsatte utover på 1700–tallet med bygging av veier og ridestier, og parkanlegg i nyrenessansestil. I begynnelsen av 1900–tallet etablerte Jan Josef I en park i engelsk stil, sterk influert av arbeidene til Lancelot 'Capability' Brown i Stowe og andre steder i England. I denne perioden ble enorme parkanlegg etablert, blant annet Ledniceparken og kanalanlegget for elven Dyje.

## Bilder

Valtice castle courtyard.JPG|Valticeslottet
Lednice castle.jpg|Ledniceslottet
Zamek Lednice Morava 40.JPG|Parken til Ledniceslottet
Jadgschlösschen.jpg|Jaktslott utenfor Lednice (oppført 1805–1806)
Hlohovec cz 01.jpg|Slottet i Hlohovec (oppført 1816–1827)


## Referanser


## Eksterne lenker
*
Jone

**Jone** er et relativt sjeldent nordisk fornavn for begge kjønn, men brukes mest som mannsnavn. Det har opprinnelse i det greske navnet *[[Johannes]]* og betyr «Gud er nådig».

*Jone* har norsk navnedag 29. august.

## Etymologi
Som mannsnavn er *Jone* dannet som en variant av *[[Jon]]*.

Som kvinnenavn er *Jone* dannet som en variant av *Jona*, som har to opprinnelser: en feminin from av *[[Jon]]* eller en kortform av *[[Johanna]]*.

Alle disse navnene har opprinnelse i det greske navnet *[[Johannes]]*, som betyr «Gud er nådig».

## Utbredelse
*Jone* er mest brukt som mannsnavn, men er et sjeldent navn.

|}

|}

## Kjente personer med navnet
Personene i listen er ordnet kronologisk etter fødselsår.
### Menn
* Jone Skjensvold (f. 1967) norsk kunstner
* Jone Ellingsen (f. 1977), norsk syklist
* Jone Samuelsen (f. 1984), norsk fotballspiller
* Jone Andersen, norsk politiker

### Kvinner
* Jone Johnson Lewis, amerikansk prest og historiker

## Referanser


## Eksterne lenker
Arbeidermesterskapet i bandy 1940

**Det sjette og siste norske arbeidermesterskapet i bandy** ble arrangert vinteren 1939–1940 av Arbeidernes Idrettsforbund.  Mesterskapet ble for første gang avholdt med seriespill. Lagene i Divisjon I ble delt inn i to puljer, og avdelingsvinnerne møttes i finale. Tidligere hadde arbeidermesterskapet blitt arrangert som utslagsturnering. Brage vant mesterskapet etter finaleseier 5–2 over Birkebeineren.

På grunn av krigsutbruddet kort tid etter sesongslutt ble det ikke arrangert flere arbeidermesterskap i bandy. Da freden kom i 1945, var Arbeidernes idrettsforbund og *Norges landsforbund for idrett* forent i Norges Idrettsforbund, og AIF-klubbene begynte å delta i norgesmesterskapet.

## Tabell Divisjon I
### Avdeling 1

### Avdeling 2

## Finale
Søndag 18. februar 1940, Dælenenga, Oslo.
***[[Sportsklubben Brage (Oslo)|Brage]]** – **[[Idrettsforeningen Birkebeineren|Birkebeineren]]** **5–2**

Dommer: Egil Sleipnes, Reidulf

Målscorere:
*1–0 Hans Johansen
*2–0 H. Johansen
*2–1 Willy Skar
*3–1 H. Johansen
*3–2 W. Skar
*4–2 H. Johansen
*5–2 Reidar Haanes

;Mesterlaget:
#Ivar Andresen
#Kristian Olsen
#Leif Bunes
#Rolf Olsen
#Haakon Lunder
#Villy Olsen
#Per Ingiær
#Reidar Haanes
#Hans Johansen
#Sigurd Larsen
#Leif Christensen

## Se også
*NM i bandy 1940

## Referanser
Angkor (øl)

**Angkor** (khmer: ស្រាបៀរ អង្គរ) er et kambodsjansk øl. Det er oppkalt etter den ikoniske khmer-byen Angkor ved Siem Reap, og er det mest solgte ølet i Kambodsja. I likhet med Klang, Bayon, Angkor Extra Stout og Black Panther Extra Stout blir det brygga av Cambrew i Sihanoukville. Angkors slagord er «My country, my beer» («Mitt land, mitt øl»).

## Referanser


## Eksterne lenker
*
Giovanni Battista Buonamente

**Giovanni Battista Buonamente** (ca. 1595 – 1642) var en italiensk komponist og fiolinist fra tidligbarokken.

Buonamente var katolsk prest og medlem av Fransiskanerordenens *ordo fratrum minorum*. Fra omtrent 1622 sto han i tjeneste hos fyrstefamilien Gonzaga i Mantova. Tidlige påvirkningskilder var sannsynligvis Salamone Rossi og Claudio Monteverdi. Mellom 1626 og 1630 var han ved *Wiener Hofmusikkapelle* som keiserlig kammermusiker og komponist. I 1627 medvirket han ved kroningsseremonien til keiser Ferdinand III av Det tysk-romerske rike i Praha. Buonamente var fiolinist ved kirken *Madonna della Steccata* i Parma i året 1632, året etter ble han *[[kapellmester|maestro di cappella]]* i Assisi, der han ble til sin død.

Alle de rundt 160 kirkemusikkverkene til Buonamente er tapt, men flere sonater for et eller flere strykerinstrumenter er bevart. De tidlige verkene hans er i tradisjonen etter Giovanni Gabrieli, senere dyrket han en fiolinstil preget av østerriksk påvirkning.

## Verk
* Il quarto libro de varie de sonate, sinfonie, gagliarde, corrente, e brandi per sonar con due violini & un basso di viola" (Venezia, 1626)
* Il sesto libro di sonate et canzoni ... (Venezia 1636)
* Il settimo libro di sonate, sinfonie ... (Venezia, 1637)

## Referanser


## Litteratur
* Peter Allsop: *Cavalier Giovanni Battista Buonamente: Franciscan Violinist*  2005  ISBN 1-84014-627-3

## Eksterne lenker
*
Dean Hall

**Dean «Rocket» Hall** (født 14. mai 1981) er en spilldesigner fra Oamaru, New Zealand.
Han er kjent som skaperen av ARMA 2 modifikasjonen DayZ.

Han var nominert i Online Innovation Award hos GDC Online Awards 2012.
## Referanser


## Eksterne lenker
* 
*
Administrator (dommer)

**Administrator** er den fagdommer (embedsdommer eller dommerfullmektig) som leder en rettssak. I noen saker er fagdommeren også enedommer, i mange saker settes saken med meddommere (legdommere) eller en lagrette (jury) og i visse saker har rettssaken flere fagdommere. Det er da alltid en av fagdommerne som fungerer som rettens formann. Administrator er en rolle en dommer har i en rettssak (på samme måte som aktor og forsvarer er roller andre jurister kan ha), ikke en stilling i seg selv.

## Referanser
Carl Ferdinand Linthoe

**Carl Ferdinand Linthoe** (født 9. august 1873, død 11. juli 1938) var en norsk arkitekt. Navnet forenkles vanligvis til Ferdinand Linthoe. Han var sønn av arkitekt og bygningssjef Christian Linthoe.

## Utdannelse og virke
Linthoe gikk to år ved Kunst- og håndverkskolen i Kristiania og deretter to år ved Königliche Technische Hochschule i Berlin.

På 1890-tallet hadde han dels egen praksis og arbeidet noe som assistent for Ingvar Hjorth. Etter ca. 1900 var aktivitetsnivået beskjedent en periode, før Linthoe gjenopptok egen praksis rundt 1912 og hadde mange oppdrag for kommunen. Fra 1924 arbeidet han i kompaniskap med Fin Wollebæk, og han var slottsforvalter i 1921–38.

Linthoe tegnet en rekke bygårder i Oslo og trakk på et eklektisk utvalg av stilarter. Han hadde også oppdrag andre steder og har for eksempel tegnet sykehus på Hamar.

## Verker i utvalg
(I Oslo med mindre annet er nevnt.)
* Leiegård i Uranienborg terrasse 8 (1893)
* Leiegård i Tidemands gate 7 (1898)
* Leiegårder i Colbjørnsens gate 12–14 (1898)
* Leiegård i Tostrups gate 25 (1898, siden noe gjort om på)
* Holms hattefabrikk, Waldemar Thranes gate 75 (1899; i 1917 overtatt av Jordan børste- og penselfabrikk; nå Darres gate 20–24)
* Leiegård i President Harbitz' gate 19 (oppr. Briskebyveien 36) (1899–1900)
* Hamar kommunale sykehus (1907)
* Ombyging av forretningsgård for Norges Kooperative Landsforening i Kirkegata 4 (1912)
* Flere kvartaler i Lindern haveby (1916–20, dels sammen med Harald Hals og Henry Fearnley Coll)
* Abbediengen hageby (1924-1927) sammen med Fin Wollebæk.
* Leiegårder i Mogens Thorsens gate 1-1B (1929, sammen med Fin Wollebæk)

Fil:Uranienborg terrasse 8.jpg|Uranienborg terrasse 8 (1893)
Fil:Tidemands gate 7 - 2010-05-02 at 16-35-30.jpg|Tidemands gate 7 (1898)
Fil:Jordan børstefabrikk Unknown 1977 OMU OB.Ø77-0639.jpg|Holms hattefabrikk (1899), senere Jordan børstefabrikk
Fil:Kirkegata 4 Oslo.jpg|Kirkegata 4 i Oslo, en Grosch-bygning som ble ombygget av Ferdinand Linthoe i 1912.
Fil:Slottet i Oslo 1.jpg|Linthoe var slottsforvalter i en årrekke


## Referanser


## Kilder
* Geir Tandberg Steigan: Arkitekter: Ferdinand Linthoe (1873–1938) (Arkitekturhistorie.no)
* Hvem er hvem? (1930)
* 
*
Senter for risikostyring og samfunnssikkerhet

**Senter for risikostyring og samfunnssikkerhet** (**SEROS**) er et forskningssenter ved Universitetet i Stavanger, etablert 1. januar 2009 i samarbeid med International Research Institute of Stavanger. SEROS driver både grunnforskning, anvendt forskning og utviklingsarbeid med bredest mulig anvendelse.

En viktig ambisjon for SEROS er å bidra til utviklingen av doktorgradkandidater med basis i en flerfaglig tilnærming til risikostyring og samfunnssikkerhet.

Senteret baserer seg på samarbeid mellom en rekke forskningsgrupper med parallell undervisning og forskningsvirksomhet.

## Referanser


## Eksterne lenker
*
Oxyligyrus

* Se systematisk inndeling

***Oxyligyrus*** er en slekt av biller som hører til familien skarabider (Scarabaeidae). Denne gruppen blir regnet til underfamilien hornbiller (Dynastinae) men ligner ikke så påfallende på de mer velkjente, store artene i underfamilien.

## Utseende
Middelsstore, avlange, blankt brunlige til svarte biller. Dekkvingene har markerte punktrader. Hos hannene er pronotum mer eller mindre trekantet uthulet i midten.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten ***Oxyligyrus*** Arrow, 1908
******** *[[Oxyligyrus acutus]]* Endrödi, 1966
******** *[[Oxyligyrus cayennensis]]* Endrödi, 1972
******** *[[Oxyligyrus champenoisi]]* (Dechambre)
******** *[[Oxyligyrus contractus]]* Dupuis, 2010
******** *[[Oxyligyrus endroedii]]* Dupuis, 2017 
******** *[[Oxyligyrus larssoni]]* Endrödi, 1969
******** *[[Oxyligyrus limeirai]]* Pinto-Junior & Grossi, 2018 
******** *[[Oxyligyrus nasutus]]* (Burmeister, 1847)
******** *[[Oxyligyrus peruanus]]* Endrödi, 1966
******** *[[Oxyligyrus politus]]* Ohaus, 1910
******** *[[Oxyligyrus rostratus]]* (Burmeister, 1847)
******** *[[Oxyligyrus spitzi]]* Endrödi, 1972
******** *[[Oxyligyrus vazdemelloi]]* Pinto-Junior & Grossi, 2018 
******** *[[Oxyligyrus zoilus]]* (Olivier, 1789)

## Referanser


## Kilder
* Dynastidae du monde- sjekkliste over artene 
* Generic Guide to New World Scarab Beetles - *Oxyligyrus* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Pentodontini/Oxyligyrus/Oxyligyrus.html

## Eksterne lenker
* 
* 
* Bilde av ''Oxyligyrus cayennensis''
Torpingen

***Torpingen*** var en lokal avis for Torpa. Den ble startet av lærer Rasmus Konstad og gbr Anders Sollien i 1881. Det ble dannet et interesseselskap bestående av ti personer i tillegg til de to som hadde ideen. Abonnementet kostet kr 1.10 pr år for innenbygdsboende.Første nummer kom ut 3. mai 1881.

Tanken bak en lokal avis var både å opplyse og være et talerør for folk flest i bygda. Bladet hadde ingen nyheter utenfor Torpa. Men det ble diskutert bygdeaffærer og politikk, samt skrevet bygdehistorier.

Sitat: "Et frisindet lokalblad for Nordre Land, udkommer i Torpen hver 14de dag og koster for inneværende aar kr 1.10. For udenbygdsboende med tilæg af porto kr 1.50. Bekjentgjørelser koster for averterende inden præstegjeldet 5 øre og for udenbygdsboende 10 øre pr petitlinje forholdsvis mere for større bogstaver. Ekspedisjonen er i Folkvang, Torpen.
Enhver som vil skrive i bladet har ret til aa bruke bygdemaal, landsmaal eller almindeligt bokmaal."

Bladstyrer var Rasmus Konstad og medhjelper var Anders Sollien. Avisa ble trykket hos boktrykker Lange på Gjøvik. Da Konstad hadde vært bladstyrer i to år, sa han opp, da det ble for mye arbeide og ingen lønn. Deretter tok Anders Sollien over som bladstyrer i to år for samme lønnen (!) Etter disse to årene var avisa skyldig trykkeriet 109 kr. Dette betalte A. Sollien av egen lomme. Dermed var avisa Torpingen historie.

## Kilder
*«Årboka Landingen» 2006 - Lands museum. Kari Nordal: "Torpingen, en bygdeavis"
Le stravaganze del conte

***Le stravaganze del conte*** (oversatt: *Eksentrisiteten til greven*) er en opera buffa med musikk av Domenico Cimarosa og libretto av Giovanni Francesco Busenello.

Den komiske operaen, Cimarosas første, ble uroppført på Teatro de' Fiorentini i Napoli i 1772.

## Referanser
Aphonus

* Se systematisk inndeling

***Aphonus*** er en slekt av biller som hører til familien skarabider (Scarabaeidae). Denne gruppen blir regnet til underfamilien hornbiller (Dynastinae) men ligner ikke så påfallende på de mer velkjente, store artene i underfamilien.

## Utseende
Forholdsvis små (8-17, vanligvis 10-12 millimeter), korte og brede, rødbrune eller svarte hornbiller. Dekkvingene har kraftige punktrader. Artene i denne slekten har få slående særtrekk. Et anatomisk fellestrekk er at dekkvingene mangler såkalte stridulasjonsriller på undersiden.

## Utbredelse
Slekten er utbredt i Nord-Amerika 

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *Aphonus* LeConte, 1856
******** *[[Aphonus brevicruris]]* Cartwright, 1944
******** *[[Aphonus castaneus]]* (Melsheimer, 1846)
******** *[[Aphonus densicaudatus]]* Casey, 1915
******** *[[Aphonus texanus]]* Gill & Howden, 1985
******** *[[Aphonus tridentatus]]* (Say, 1823)
******** *[[Aphonus variolosus]]* (LeConte, 1847)

## Referanser


## Eksterne lenker
* 
* Bugguide.net - bilder av nordamerikanske arter
* Dynastidae du monde- sjekkliste over artene
Orizabus

* Se systematisk inndeling

***Orizabus*** er en slekt av biller som hører til familien skarabider (Scarabaeidae). Denne gruppen blir regnet til underfamilien hornbiller (Dynastinae) men ligner ikke så påfallende på de mer velkjente, store artene i underfamilien.

## Utseende
Middelsstore (10–20 millimeter), kraftige, litt avlange, glinsende svarte biller. Hannene mangler horn på hodet, men har gjerne en spiss knøl. Slekten kan kjennes på at clypeus («overleppen») har en tverrlist rett bak forkanten, og at leggene (tibiae) på forbeina er flatt utvidete (nærmest skjeformede) uten eller med utydelige tenner langs ytterkanten. Dekkvingene har dype lengdestriper.

## Levevis
Larvene lever i jorda, for det meste av råtnende plantemateriale, men de kan også ete røttene på ulike planter. Disse billene lever for det meste i tørre fjellområder. De voksne billene er nattaktive.

## Utbredelse
Slekten er utbredt hovdesakelig i Mexico, og er oppkalt etter byen Orizaba, men for fem av artene strekker utbredelsen seg inn i det sørlige USA , og i alle fall én går sør til Honduras.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *Orizabus* Fairmaire, 1878
******** *[[Orizabus batesi]]* Prell, 1914
******** *[[Orizabus botox]]* Ratcliffe & Cave, 2006
******** *[[Orizabus brevicollis]]* Prell, 1914
******** *[[Orizabus clunalis]]* (LeConte, 1856)
******** *[[Orizabus cuernavacensis]]* Delgado & Deloya, 1990
******** *[[Orizabus curvidentatus]]* López-García, Gasca-Álvarez & Deloya, 2017 
******** *[[Orizabus dechambrei]]* Morón & Tapia, 2003
******** *[[Orizabus endroedianus]]* Morón, 1981
******** *[[Orizabus fairmairei]]* (Bates, 1888)
******** *[[Orizabus hondurensis]]* Ratcliffe & Cave, 2006
******** *[[Orizabus isodonoides]]* Fairmaire, 1878
******** *[[Orizabus ligyroides]]* Horn, 1885
******** *[[Orizabus mcclevei]]* Warner, 2011
******** *[[Orizabus pinalicus]]* Warner, 2011
******** *[[Orizabus puchicus]]* Ratcliffe & Cave, 2006
******** *[[Orizabus pyriformis]]* (LeConte, 1847)
******** *[[Orizabus ratcliffei]]* Delgado, 2008
******** *[[Orizabus rawlinsi]]* Dechambre, 1993
******** *[[Orizabus rubricollis]]* Prell, 1914
******** *[[Orizabus sabuziro]]* Ratcliffe, 1994
******** *[[Orizabus teamscaraborum]]* Ratcliffe & Cave, 2006
******** *[[Orizabus tuberculatus]]* Prell, 1914
******** *[[Orizabus vulcanicus]]* Morón & Tapia, 2003

## Referanser


## Kilder
* Dynastidae du monde- sjekkliste over artene 
* Generic Guide to New World Scarab Beetles - *Orizabus* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Pentodontini/Orizabus/Orizabus.html

## Eksterne lenker
*
Åsane Fotball Damer

**Åsane Fotball Damer** (stiftet 4. november 1971) er kvinnelaget til Åsane Fotball fra bydelen Åsane i Bergen. Klubben spiller sine hjemmekamper på Åsane Arena. 

Klubben var tidligere en egen klubb i Åsane Allianseidrettslag, men høsten 2023 ble det vedtatt fusjon med Åsane Fotball som gjør at klubbens kvinne- og herrelag fra 1. januar 2024 er samlet i én klubb. 

Klubben rykket opp til Toppserien for første gang i 2022. I sin første sesong på toppnivå endte de på 8.-plass i Toppserien 2023.

## Tabell

## Spillere

### Nåværende spillerstall
*oppdatert 22. august 2024.*

 

## Tidligere sesonger

## Referanser


## Eksterne lenker
*
L’Armida immaginaria

**L'Armida immaginaria** er en dramma giocoso i tre akter av komponisten Domenico Cimarosa med en italienskspråklig libretto av Giuseppe Palomba. Operaen hadde urpremiere i Napoli, Italia sommeren 1777 på Teatro di Fiorentini.

## Roller

## Andre operaer oppkalt etter den trollkvinnen Armida
*Armida (Dvořák)
*Armida (Haydn)
*Armida (Rossini)
*Armida (Sacchini)
*Armida (Salieri)
*Armida (Weir)
*Armida abbandonata
*Armida al campo d'Egitto
*Armide (Gluck)
*Armide (Lully)

## Referanser
Opdøl Montessoriskole

**Opdøl Montessoriskole** er en friskole med både barneskole og ungdomsskole i Leknes i Vestvågøy kommune. 
Skolen har cirka 110 elever, med trinn 1.–10. klasse.  

Opdøl Montessoriskole startet opp høsten 2014. Utdanningsdirektoratet godkjente skolen 9.januar 2014. Skolen er per 2016 godkjent for inntil 160 elever på 1.-10.årstrinn. Skolen er utsmykket av kunstneren Scott Thoe.  

I 2018 konkluderte Utdanningsdirektoratet etter tilsyn med at det var blitt brukt ulovlig fysisk vold mot elever ved skolen.

Statsforvalteren i Nordland har ved to tilfeller funnet brudd på Opplæringsloven ved at barn var blitt krenket av voksne.

Høsten 2022 sendte Vestvågøy kommune bekymringsmelding til Utdanningsdirektoratet etter å ha fått bekymringsmeldinger fra foresatte.

## Referaner


## Eksterne lenker
* Hjemmesiden til Opdøl skole
Corynophyllus

* Se systematisk inndeling

***Corynophyllus*** er en slekt av biller som hører til gruppen hornbiller i familien skarabider (Scarabaeidae). Disse billene lever i Australia. 
## Utseende
Middelsstore, avlange biller. Hos hannenen har antennene lange blader på antenneklubben, særlig det innerste bladet er stort og mer eller mindre plateformet. Sett ovenfra er disse billene tydelig delt opp i hode, pronotum og dekkvinger, disse danner ikke en kontinuerlig kurve som hos mange andre hornbiller. Hode og pronotum er gjerne svarte, dekkvingene rødbrune. Dekkvingene har dype punktstriper. Undersiden har ganske lange, stive, gulaktige hår.

## Utbredelse
Slekten er utbredt i Australia og Ny-Guinea.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *Corynophyllus* Hope, 1845
******** *[[Corynophyllus andersoni]]* Blackburn, 1888
******** *[[Corynophyllus antennalis]]* Dechambre, 2003
******** *[[Corynophyllus arrowi]]* Carne, 1957
******** *[[Corynophyllus curvicornis]]* Lea, 1919
******** *[[Corynophyllus deserti]]* Carne, 1957
******** *[[Corynophyllus dorigoensis]]* Carne, 1957
******** *[[Corynophyllus elricus]]* Carne, 1957
******** *[[Corynophyllus fortnumi]]* Hope, 1845
******** *[[Corynophyllus interocularis]]* Lea, 1919
******** *[[Corynophyllus macdougalli]]* Carne, 1957
******** *[[Corynophyllus major]]* Sharp, 1873
******** *[[Corynophyllus modestus]]* Blackburn, 1888
******** *[[Corynophyllus pygidialis]]* Carne, 1957
******** *[[Corynophyllus teinogenoides]]* Carne, 1957
******** *[[Corynophyllus tulanus]]* Carne, 1957

## Kilder
* Dynastidae du Monde, sjekkliste over artene http://dynastidae.voila.net/images/Dynastidaedumonde.pdf 

## Eksterne lenker
* 
* Bilde av ''Corynophyllus deserti''
* Bilder av ''Corynophyllus fortnumi''
Evy

**Evy** er et nederlandsk og nordisk kvinnenavn dannet som en kjæleform av enten *[[Eva]]* eller *[[Evelyn]]*. **Evi** og **Evie** er utbredte varianter av navnet.

*Evy* har norsk navnedag 8. august og svensk navnedag 12. februar.

## Etymologi
**Evy** har opprinnelse som en kjæleform av *[[Eva]]* eller *[[Evelyn]]*. *Eva* har opprinnelse i det hebraiske navnet *Chawwa* som har usikker betydning. Det kan være dannet av *chai*, «liv», eller *chava*, «puste». *Evelyn* er en opprinnelig engelsk form av det gammelfranske kvinnenavnet *Aveline*. Dette navnet har opprinnelse i det gammelsaksiske ordet *aval*, «styrke, makt».

## Utbredelse
*Evy* er kjent brukt i Norge og Sverige fra midten av 1800-tallet. I Norge var navnet mest populært i perioden 1940&ndash;1970.

|}

## Kjente personer med navnet
Personene i listen er ordnet kronologisk etter fødselsår.
### Kvinner
* Evy Pineda (f. 1968), honduransk kunstner
* Evy Kasseth Røsten (f. 1978), norsk skuespiller
* Evy Schubert (f. 1981), tysk kunstner
* Evy Lareau, amerikansk kunstner
* Evy Nilsen, norsk hodejeger
### Menn
* Evy Hambro (f. 1972), britisk forretningsmann

## Annen bruk av navnet
* Evy Jane, kanadisk band
* Evy Baby, tyrkisk bleieprodusent
* «Heavy Evy», en sang av Bjelleklang

## Referanser


## Eksterne lenker
Le astuzie femminili

***Le astuzie femminili*** (tittel oversatt: *Kvinnelig list*) er en dramma giocoso i fire akter av komponisten Domenico Cimarosa med en italienskspråklig libretto av Giuseppe Palomba. Opera buffaen hadde urpremiere på Teatro dei Fiorentini i Napoli, Italia 26. august 1794. Operaen hadde seinere premiere i Barcelona i 1795, Lisboa i 1797, Wien i 1799, Paris i 1802, og London i 1804, og forble populær til midten av 1820-årene. Selv om den ikke oppføres ofte i dag, hender det fortsatt at operaen blir satt opp og den er innspilt en rekke ganger.
__NOTOC__
Det er ved en skuffende oppsetning av *Le astuzie feminili* i London som Stephen Maturin får øye på Diana Villiers, nå en selskapsdame, i Patrick O'Brians historiske roman *[[Post Captain]]* (*Orlogskaptein*).

## Roller

## Diskografi
**Le astuzie femminili* med dirigenten Mario Rossi og Coro e Orchestra Sinfonica di Napoli della RAI. Ensemblet innbefatter: Sesto Bruscantini (Lasagna), Graziella Sciutti (Bellina), Franco Calabrese (Don Romualdo), Luigi Alva (Filandro), Renata Mattioli (Ersilia), og Anna Maria Rota (Leonora). Utgitt i 1959 på merket Voce.
**Le astuzie femminili* med dirigenten Massimo de Bernart og Orchestre du Festival Martina Franca. Ensemblet innbefatter: Nelson Portella (Lasagna), Daniela Dessi (Bellina), Simone Alaimo (Don Romualdo), Michele Faruggia (Filandro), Adele Cossi (Ersilia), og Petra Malakova (Leonora). Liveopptak i 1984 og utgitt på merket Fonit Cetra.

## Referanser


## Kilder
*Amadeus Almanac

## Eksterne lenker
* Online libretto på italiensk
Joel Campbell

**Joel Nathaniel Campbell Samuels** (født 1992) er en costaricansk fotballspiller som spiller for den meksikanske klubben Club León.

Campbell spiller som spiss, men kan og brukes på kantene. Joel Campbell har flere landskamper for . Joel Campbell har allerede over 60 kamper på toppnivå for både FC Lorient, Real Betis og Olympiakos.

Han startet sin karriere i Deportivo Saprissa, og var der fra 2009 til 2011, før Arsenal signerte han på fri overgang. Men hos Arsenal fikk han ikke arbeidstillatelse og han måtte derfor bli lånt ut til det franske Ligue 1-laget FC Lorient, der han lagde tre mål på 25 kamper. Han gikk sesongen etter på lån til Real Betis og deretter i 2013 til Olympiakos, også dette på lån.

I januar 2015 ble Campbell lånt ut fra Arsenal FC til Villarreal CF ut 2015-sesongen i en avtale hvor Gabriel Paulista gikk motsatt vei i en permanent overgang.

## Landslaget
Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
*
Svinefoss

**Svinefoss** er et fossefall i Ådalselva (Begnavassdraget) og ligger i Ringerike kommune, Buskerud. Den har en total fallhøyde på 8 meter og er i sin helhet utbygd for kraftproduksjon, gjennom Begna kraftverk. 

Kraftverket eies (2025) av Å Energi, og årlig produksjon er 37 GWh.

Svinefoss ble først utnyttet da Begna Træsliberi ble opprettet der i 1888. Det var i drift fram til 1953, da produksjonen ble nedlagt og tømmerkvoten overført til Follum Fabrikker.

Fossen er regulert av ett damanlegg bestående av ei klappeluke og en gravitasjonsdam med fritt overløp.

## Se også
* Hensfoss
* Hovsfoss
* Follumfoss
* Hønefossen

## Referanser
Hensfossen

**Hensfossen** er et fossefall i Ådalselva (Begnavassdraget) og ligger ved Hen i Ringerike kommune, Buskerud. Den har en total fallhøyde på 24 meter og er i sin helhet utbygd for kraftproduksjon gjennom Hensfoss kraftverk. Kraftverket eies av Å Energi.

Fossekraften ble tidligere utnyttet av Hen tresliperi og Ådalens tresliperi.

## Se også
* Svinefoss
* Hovsfoss
* Follumfoss
* Hønefossen

## Referanser




## Eksterne lenker
*
Follumfoss

**Follumfoss**, eller **Nedre Hovsfoss** som den også kalles, er et fossefall i Ådalselva (Begnavassdraget) og ligger ved Follum i Ringerike kommune, Buskerud. Den har en total fallhøyde på 14 meter og er i sin helhet utbygd for kraftproduksjon. Sammen med Hovsfoss er fallene utnyttet til kraftproduksjon gjennom Hofsfoss kraftverk. Kraftverket eies av EB Kraftproduksjon AS

## Se også
* Svinefoss
* Hensfoss
* Hovsfoss
* Hønefossen
Cesar (navn)

**Cesar** eller **César** er et spansk, portugisisk og fransk mannsnavn.

## Etymologi
*César* er dannet som en spansk, portugisisk og fransk form av det romerske navnet *Caesar*, som opprinnelig var et tilnavn. Betydningen av navnet er usikker, men kan være knyttet til *caesaries*, «hår».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* César Chávez (1927&ndash;1993), amerikansk borgerrettighetsforkjemper
* César Millán (f. 1969), meksikansk hundetrener
* Júlio César (f. 1979), brasiliansk fotballspiller
* César Azpilicueta (f. 1989), spansk fotballspiller
* César Kuriyama, peruansk videoskaper

## Referanser


## Eksterne lenker
Glassalen

**Glassalen** er en konsert- og teatersal i Tivoli (København) med 957 sitteplasser.

Opprinnelig sto her en konsertsal fra 1843. Tyve år senere ble den utvidet til den karakteristiske åttekantede formen den har i dag. I 1899 tilkom et spisst tårn med glasskuppel, og salen fikk dermed sitt navn. Fra 1902 ble den brukt til teater, revy m.m.

Under okkupasjonsmaktens terror i 1944, kjent som schalburgtagen, brant bygningen ned. I 1946 gjenoppførte arkitekten Poul Henningsen salen i den gamle stilen, og frem til 1955 ble Glassalen brukt som erstatning for den konsertsalen som også ble ødelagt i 1944. I dag brukes den blant annet til revyer, gjestespill og om vinteren også til *London Toast Theatre*s tradisjonelle «Crazy Christmas Cabaret». Salen ble renovert i 1998.

Kjente personer som har opptrådt i Glassalen er blant andre: Louis Armstrong, Marlene Dietrich og Mills Brothers.

## Referanser
Antonio Sacchini

**Antonio Maria Gasparo Gioacchino Sacchini** (1730–1786) var en italiensk komponist.

## Liv
Sacchini vokste opp og fikk sin utdannelse i Napoli, der faren arbeidet som kokk. Fra tiårsalderen gikk han på *Conservatorio Santa Maria di Loreto* og fikk fiolinundervisning av Nicolò Fiorenza, sangundervisning av Gennaro Manna og komposisjonsundervisning av Francesco Durante.

I 1768 ble han direktør for konservatoriet *Ospedaletto* i Venezia og bodde senere München og Stuttgart (1771), i London (1772–1782) og i Paris.

Sacchini feiret store triumfer med sine melodiøse og enkle operaer, for eksempel *La colonie* og *Œdipe à Colone*. Han skrev også oratorier, kirkemusikk og kammermusikk.

## Referanser


## Kilder
* 

## Litteratur
* Wolfgang Hochstein: *Musikforschung am Ospedaletto zu Venedig zur Zeit Antonio Sacchinis*. I *Die Musikforschung* årgang 40, 1987, hefte 4, , S. 320-377
* Franco Schlitzer: *Antonio Sacchini. Schede e appunti per una sua storia teatrale*. Ticci, Siena 1955, (*Quaderni dell'Accademia Chigiana* 34).
* Eldred A. Thierstein: *Antonio Maria Gasparo Sacchini and his French operas*. Cincinnati Oh., Univ., avhandling., 1974.

## Eksterne lenker
* 
* 
* 
* 
*
Cryptoryctes

* Se systematisk inndeling

***Carneoryctes*** (før kalt *Cryptoryctes*) er en slekt av biller som hører til gruppen hornbiller i familien skarabider (Scarabaeidae). Disse billene lever i Australia. 
## Utseende
Middelsstore, svært kraftige, blanke, mer eller mindre rødbrune biller, hodet og pronotum kan være svarte. Beina er korte og kraftige. Hos hannen har pronotum et horn ved forkanten og et par horn eller spisse knøler i bakre del, mellom disse kan det være en uthuling og felter med lange hår.

## Utbredelse
Slekten er utbredt i Australia, i tillegg forekommer én art i Sørøst-Asia.

## Systematisk inndeling
Navnet *Cryptoryctes* er har også blitt brukt om en fossil pattedyr-slekt først beskrevet i 1954 (*Cryptoryctes* Reed, 1954). Siden det sistnevnte er et eldre navn bør billeslekten trolig bytte navn. Erstatningsnavnet *Carneoryctes* Özdikmen, 2009 har blitt foreslått for bille-slekten.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *Carneoryctes* Özdikmen, 2009
******** *[[Carneoryctes ater]]* (Lea, 1917)
******** *[[Carneoryctes brittoni]]* Carne, 1957
******** *[[Carneoryctes griseopilosus]]* (Lea, 1917)
******** *[[Carneoryctes minchami]]* Carne, 1981
******** *[[Carneoryctes monstrosus]]* (Blackburn, 1895)
******** *[[Carneoryctes nigripennis]]* (Lea, 1917)
******** *[[Carneoryctes peterseni]]* Endrödi, 1967 - eneste asiatiske art
******** *[[Carneoryctes pimbus]]* Carne, 1957
******** *[[Carneoryctes psilus]]* Carne, 1957
******** *[[Carneoryctes semicalvus]]* (Lea, 1917)
******** *[[Carneoryctes sulcatus]]* (Arrow, 1914)
******** *[[Carneoryctes tectus]]* (Blackburn, 1892)
******** *[[Carneoryctes tricornutus]]* Howden & Malý, 2005
******** *[[Carneoryctes trifidus]]* (Blackburn, 1895)
******** *[[Carneoryctes truncatus]]* Carne, 1957
******** *[[Carneoryctes winganus]]* Carne, 1957

## Kilder
* Dynastidae du Monde, sjekkliste over artene http://dynastidae.voila.net/images/Dynastidaedumonde.pdf 

## Eksterne lenker
* 
* Bilde av ''Cryptoryctes brittoni'', hann
* Bilde av ''Carneoryctes monstrosus'', hann
Janna

**Janna** er et nederlandsk, nordisk og engelsk kvinnenavn som har opprinnelse i mannsnavnet *[[Johannes (navn)|Johannes]]*.

*Janna* har finsk navnedag 12. april.

## Etymologi
Navnet *Janna* har flere opprinnelser. Det er:
* dannet som en kortform av *[[Johanna]]*, som har opprinnelse som en feminin form av *[[Johannes (navn)|Johannes]]*, «Gud er nådig».
* en variant av *[[Jeanna]]*, en svensk form av *[[Jeanne]]*, som er den franske formen av *Johanna*.
* en feminin form av mannsnavnet *[[Jan]]*, en kortform av *Johannes*
* en utdypet form av kvinnenavnet *[[Jan]]*, en kortform av navn på *Jan-*, som *[[Janet]]* og *[[Janice]]*.

## Utbredelse
Navnet *Janna* er kjent brukt i Sverige første gang i 1652. Navnet er mest brukt i Nederland, Finland og Tyskland, men er nokså sjeldent også der.

|}

## Kjente personer med navnet
Personene i listen er ordnet kronologisk etter fødselsår.
* Janna Levin (f. 1967), amerikansk astronom
* Janna McMahan, amerikansk forfatter
* Janna Thöle-Juul, tysk kunstner

## Referanser


## Eksterne lenker
Torfinn Ørmen

**Torfinn Ørmen** er en zoolog og førstelektor ved Oslomet – storbyuniversitetet hvor han jobber på institutt for lærerutdanning. Tidligre jobbet han på Naturhistorisk museum i Oslo. Han har særlig arbeidet med popularisering av zoologi og menneskets evolusjon, og har utgitt flere bøker. Han er også en yndet foredragsholder innen emner knyttet til kryptozoologi, og har gitt ut en bok om vitenskapens forhold til drager.

Ørmen er født i Drøbak og oppvokst i Oslo og Skedsmo. Han studerte zoologi ved Universitetet i Oslo, og tok hovedfag på artssperrer ved paring og artsdannelse hos steinfluer ved Naturhistorisk museum. Han arbeidet siden i mange år i publikums- og skoleavdelingen ved museet og som foreleser i primatologi ved universitetet, men har siden 2011 vært tilknyttet Høyskolen i Oslo og Akershus, i dag Oslomet – storbyuniversitetet. Han er en mye brukt kommentator til vintenskapsforskning og har blitt kjent gjennom flere opptredener på radio og i aviser der han har presentert kunnskap om dyr og menneskets evolusjon, og har forsket på forholdet mellom stor kjølsnegl og brunskogsnegl. I 2020 fikk han Fakultet for lærerutdanning og internasjonale studier sin formidlingspris for sitt arbeide med popularisering av vitenskap i mediene. Ørmen er gift og bosatt i Lørenskog.

## Utgivelser
* Leuctra *Hippopus Kempny*, 1899 (Plecoptera: Leuctridae): Studies on a Species Problem: With Notes on Related Species, 1991 (Hovedfagsoppgave ved Universitetet i Oslo)
* 
* 
* 
* 

## Referanser
Veidal fangeleir

**Veidal fangeleir**, også kalt *Gefangenenlager Veidal Kvænangen*,  ble etablert i Kvænangen i august 1942 av den tyske okkupasjonsmakten. Leiren var en av Grini fangeleirs utekommandoer , og ble sammen med Baddereidet fangeleir opprettet for å reise snøskjermer og bygge snøtunnel over en 6&nbsp;km lang veistekning på Kvænangsfjellet. 400 fanger fra Grini ble sendt til Kvænangsfjellet for å hjelpe norske sivile arbeidere med byggingen. 200 av dem ble sendt til Veidal. Fangene oppholdt seg på fjellet i tre måneder, fra 14. august 1942 til 11. november 1942.

Arbeidet med bygging av snøtunnelen og snøskjermene ble ledet av Operation Todt. Leiren var bevoktet av Wehrmacht.

Per Krohg og Odd Nansen var to av fangene fra Grini  som ble sendt til Veidal for å arbeide med snøtunnelen. De har begge skrevet om tida på Kvænangsfjellet: Odd Nansen i *Fra dag til dag*, bind II  og Per Krohg i *Memoarer - minner og meninger*  Per Krohg fikk også inspirasjon til en rekke kunstverk med motiver fra Kvænangenfjellet; Nordlys, fanger som vasker seg i en bekk overvåket av tysk vaktsoldat, fanger i lasterom på skip, gudstjeneste i fangeleir.

Et takkebrev fra "Veidalsfangene" til de sivile arbeiderne på anlegget forteller om forholdet mellom de to gruppene arbeidere. 

 

Området der Veidal fangeleir lå har vært utsatt for masseuttak i forbindelse med veiutbedringer. Imidlertid er det registrert tufter etter bygninger fra krigstiden i samme område. Det eksisterer tysk kart over bygninger på stedet. I dag ligger turiststasjonen Gildetun på Veidal.

## Referanser


## Eksterne lenker
* Kulturminnesøk Veidal
* Nord-Troms historielag. Utflukt til krigsfangeleirene på Kvænangsfjellet og Baddereidet. Fotoalbum.
*
Maniitsoq lufthavn

**Maniitsoq lufthavn** (IATA:JSU, ICAO:BGMQ) er en flyplass ved byen Maniitsoq, Grønland

## Destinasjoner
Paamiut lufthavn

**Paamiut** **Lufthavn** (Paamiut Airport) er en offentlig lufthavn beliggende 1 NM (1,9 km) nordøst for byen Paamiut i den grønlandske kommune Sermersooq. Lufthavnen blev bygget i 2007 og erstattede den gamle heliport.

Lufthavnen drives af Mittarfeqarfiit, Grønlands Lufthavnsmyndighed, og betjener byen Paamiut. Den er den eneste lufthavn mellem Nuuk og Narsarsuaq, der kan modtage STOL-fly fra Air Greenland.

Vigtige fakta:

- IATA-kode: JFR

- ICAO-kode: BGPT

- Højde over havet: 37 m

Lufthavnen har en enkelt landingsbane og faciliteter til passagerer som check-in, bagagehåndtering og toldformaliteter. Den betjener både ankomster og afgange fra Paamiut by.

Paamiut Lufthavn spiller en vigtig rolle for luftfarten og forbindelsen til resten af Grønland fra den sydvestlige del af landet.

## Referanser
Altaijernspurv

**Altaijernspurv** (*Prunella himalayana*) er en monotypisk art i den slekten jernspurver (*Prunella*) og inngår i jernspurvfamilien (Prunellidae), som er monotypisk.

Arten forekommer i Afghanistan, Bhutan, Kina, India, Kasakhstan, Kirgisistan, Mongolia, Nepal, Pakistan, Russland, Tadsjikistan og Turkmenistan.

## Inndeling
Inndelingen følger Birds of the World og er i henhold til. Norske navn på verdens fugler følger Norsk navnekomité for fugl og er i henhold til Syvertsen *et al.* (2008, 2017, 2020). Eventuelle norske beskrivelser i parentes er ikke offisielle navn, men kun midlertidige beskrivelser.

* Passeriformes, spurvefugler
** Passeri, sangfugler
*** Passerida
**** Passeroidea
***** Prunellidae, jernspurvfamilien (monotypisk)
****** *[[jernspurver|Prunella]]*, jernspurver
******* *[[alpejernspurv|P. collaris]]*, alpejernspurv
******* *[[altaijernspurv|P. himalayana]]*, altaijernspurv (monotypisk)
******* *[[tibetjernspurv|P. rubeculoides]]*, tibetjernspurv
******* *[[rustbrystjernspurv|P. strophiata]]*, rustbrystjernspurv
******* *[[sibirjernspurv|P. montanella]]*, sibirjernspurv
******* *[[einerjernspurv|P. ocularis]]*, einerjernspurv (monotypisk)
******* *[[jemenjernspurv|P. fagani]]*, jemenjernspurv (monotypisk)
******* *[[hvitbrynjernspurv|P. fulvescens]]*, hvitbrynjernspurv
******* *[[svartstrupejernspurv|P. atrogularis]]*, svartstrupejernspurv
******* *[[mongoljernspurv|P. koslowi]]*, mongoljernspurv (monotypisk)
******* *[[jernspurv|P. modularis]]*, jernspurv
******* *[[japanjernspurv|P. rubida]]*, japanjernspurv
******* *[[kaneljernspurv|P. immaculata]]*, kaneljernspurv (monotypisk)

## Referanser



## Eksterne lenker
*
Andreas Keitel

**Andreas Keitel** (født 1832 i Anhalt, død 11. november 1888 i Oppegård) var en tyskfødt byggmester som oppførte en rekke kirker i Norge.

Lite synes kjent om Keitels biografi. I en folketelling fra 1865 omtales han som tømmersvenn bosatt i Hobøl, mens han i «Norges kirker» omtales som byggmester eller kirkebygger (eller til og med arkitekt) A. Keitel fra Moss.

Keitel oppførte kirkene dels etter egne tegninger, dels etter andres. Han ligger begravet ved den ene av dem — Oppegård — der han døde bare 56 år gammel.

## Verker i utvalg

* Frogn kirke (1859, etter tegninger av Wilhelm von Hanno; brant 1994)
* Heli kirke, Spydeberg (1861, brant 1996)
* Oppegård kirke (1876)
* Ål kirke, Ål (1880, etter tegninger av Conrad Fredrik von der Lippe) 
* Leveld kirke, Ål (1880, etter tegninger av C.F. von der Lippe)
* Torpo kirke, Ål (1880, etter tegninger av C.F. von der Lippe)
* Garder kirke, Vestby (1881)
* Løken kirke, Aurskog-Høland (1883, etter tegninger av A.C. Furuholmen)

## Referanser
La Cleopatra

**L''a Cleopatra*** (1789) er en [[opera seria]] i to akter av komponisten [[Domenico Cimarosa]] med en italienskspråklig [[libretto]] av F. Moretti.

==Historisk bakgrunn og musikalsk analyse==
*La Cleopatra* var en bestillingsverk av tsarina [[Katarina II av Russland]] i 1788. Cimarosa og Moretti fikk instrukser om at [[opera]]en skulle være kort og ha et relativt enkelt plott. Som et resultat av det varer operaen omtrent hundre minutter som er kort for en opera på denne tiden. Plottet er også veldig enkelt og mangler de typiske vendingene i handlingen og intriger som andre opera serias hadde.

Musikalsk består operaen av for det meste [[arie]]r med bare noen få [[duett]]er, en [[kvartett]], en [[ballett]], og en marsj. Selv om musikkritikere har beundret duetten på slutten av første akt, musikken skrevet for ballett, og kvartett på slutten, så er operaen samlet sett ikke så merkverdig. Verket fikk urpremiere i [[Vinterpalasset|Teater-Eremitasjen]] i [[St. Petersburg]], [[Russland]] 27. september 1789.

==Roller==


==Innspillinger==
**La Cleopatra'' med dirigenten Franco Piva og Orchestra e Coro Città di Adria. Ensemblet innbefattet: Luisa Giannini (Cleopatra), Patrizia Morandini (Antonio), Luca Favaron (Domizio), og Maria Pia Moriyòn (Arsinoe). Utgitt i 1996 på merket Bongiovanni GB.

## Referanser
Waldemar F. Lühr

**Waldemar Ferdinand Lühr** (født 1848, død 25. august 1889 i Kristiania) var en norsk arkitekt.

Han var sønn av murmester og arkitekt Johan Fredrich Lühr og gikk i murerlære hos faren frem til 1875. Deretter titulerte han seg som arkitekt. Samme år vant han en konkurranse om å tegne Vestre Fredrikstad kirke, som senere ble domkirke. Den ble oppført i 1879-80 etter at de opprinnelige tegningene var noe omarbeidet. Dette er Lührs i særklasse best kjent verk. Ellers tegnet han en bygård og en tomannsbolig i Kristiania. I 1877 vant han en konkurranse om nytt rådhus på Hammersborg, men dette ble aldri gjennomført, og prosjekttegningene er gått tapt. Alt dette skjedde på siste halvdel av 1870-tallet. Han utvandret i 1882 til Amerika. Lite synes ellers kjent om Lührs skjebne. Han må reist tilbake til Norge på et tidspunkt, fordi han døde i sin hjemby 25. august 1889.

## Verker i utvalg
* Bygård i Henrik Ibsens gate 40–42 (før 2006: Drammensveien 16), Oslo (1876)
* Tomannsbolig i Josefines gate 18, Oslo (1878)
* Fredrikstad domkirke (oppr. Vestre Fredrikstad kirke, tegnet 1875, oppført 1879–80)

## Referanser




## Kilder
* Geir Tandberg Steigan: Arkitekter: Waldemar Ferdinand Lühr (1848-?) (Artemisia.no)
* Waldemar F. Lühr i Norsk kunstnerleksikon
* 
*
Johan Fredrich Lühr

**Johan Fredrich Lühr** (født 1812 i Lüneburg, død 1879) var en tyskfødt murmester og arkitekt som virket i Norge.

Lühr var fra Lüneburg (ca. 5 mil fra Hamburg) og kom til Christiania rundt 1840. Han skal visstnok ha deltatt i byggingen av Slottet. Best kjent er han for et par kirker i Østfold samt det gamle rådhuset i Tønsberg, og han tegnet flere bygårder i Christiania, hvorav enkelte er revet. Ellers var han ansvarlig for å oppføre en rekke bygninger som andre hadde tegnet. Han var medlem av byggekomiteen for Stortinget fra 1858.

J.F. Lühr var far til Waldemar F. Lühr og stod for enkelte arbeids- og detaljtegninger samt oppføring av det som nå er Fredrikstad domkirke, som sønnen tegnet.

## Verker i utvalg
* Spydeberg kirke (1842–44)
* Glemmen nye kirke (1853, utvidet til korskirke av Henrik Thrap-Meyer 1887–88, brant 1944, siden gjenoppført etter tegninger av Arnstein Arneberg)
* Tønsberg gamle rådhus (1865–67)

## Referanser


## Kilder
* Arc!
* Norsk kunstnerleksikon
Einerstjertmeis

**Einerstjertmeis** (*Aegithalos leucogenys*) er en fugl i stjertmeisfamilien. Den finnes i Afghanistan, Kashmir og Pakistan.

## Eksterne lenker
*
Praktstjertmeis

**Praktstjertmeis** (*Aegithalos concinnus*) er en fugl i stjertmeisfamilien.

## Referanser


## Eksterne lenker
*
Hvitkronestjertmeis

**Hvitkronestjertmeis** (*Aegithalos niveogularis*) er en fugl i stjertmeisfamilien.

## Referanser


## Eksterne lenker
*